Ekspert: Hiina majandusraskused on lääne jaoks võimalus
#000003
Hudsoni instituudi teadur Thomas J. Duesterberg väidab, et Hiina majandus nõrgeneb süstemaatiliselt. Pekingi probleemid võivad aga kasu tuua lääneriikidele, kui poliitikud saavad aru, et kommunistliku partei poliitika hoopis kahjustab Hiina majanduse arengut.
#000004
Hiina majandusraskused võivad õõnestada kompartei režiimi stabiilsust ja mõjutada tõsiselt ka globaalse majanduse taastumist. Lääneriikide analüütikud ja poliitikud on siiski optimistlikud, et Hiina president Xi Jinping tuleb kriisiga edukalt toime. Duesterbergi sõnul pole aga optimismiks põhjust.
#000005
"Lääneriikidel on Hiina majanduse mõjutamiseks palju vahendeid, nad peaksid kaaluma nende kasutamist, mitte eeldama, et Hiina majanduse kiire kasv jätkub," ütles Duesterberg.
#000006
Mitu suurt Hiina kinnisvarafirmat vaevlevad likviidsuskriisis. Kinnisvarasektor moodustab umbes 30 protsenti Hiina majandusest.
#000007
Hiinas linnades on nüüd kinnisvara ülejääk. Umbes 90 protsenti linnade majapidamistest omavad kinnisvara. Hulk uusi eluasemeid seisavad nüüd lihtsalt tühjana. Kinnisvara müük väheneb ning seetõttu kannatavad nii ettevõtjad kui nende võlausaldajad.
#000008
80 protsenti Hiina leibkondade rikkusest on seotud kinnisvara omamisega. See kaitseb neid sotsiaalse turvavõrgu puudumise eest. "Kinnisvarasektori kokkuvarisemine ohustab kompartei ja elanikkonna omavahelist sotsiaalset kokkulepet," väidab Duesterberg
#000009
Hiina juht Xi Jinping tahab aga kompartei haaret riigi majanduses veelgi suurendada. Ta piirab tehnoloogia- ja finantssektori iseseisvust. Uute tööstusharude piiramine ohustab aga riigi majanduskasvu.
#000010
"Hoolimata sagedastest väidetest, et Hiina on jõudmas tehnoloogias läänele järgi, siis neil on veel pikk tee minna, et saavutada seal juhtpositsioon," ütles Duesterberg.
#000011
Värske Saksamaa uuringu kohaselt on Hiina kiibisektor maailma liidritest 10 aastat maas. Hiina kommertslennutööstus ei suuda võistelda Boeingu ja Airbusiga. Hiina ei suutnud välja arendada ka tõhusat koroonavaktsiini.
#000012
"Hiina on konkurentsivõimeline akude ja kiirraudteede tootmisel. Nende konkurentsivõime on siiski ka seal ohus, kuna Hiina tegeleb intellektuaalse vargusega ja tootmine on keskkonnakahjulik. Lääne kaubandussanktsioonid vähendaksid veelgi nende konkurentsivõimet," ütles Duesterberg.
#000013
Hiina juhtpositsiooni tehisintellekti vallas saab vähendada, kui kehtestada Hiinale piirangud andmevoogude suhtes. See vähendaks ka USA investeeringuid Hiina tehisintellekti firmadesse.
#000014
"Hiina majanduskasvu järsk aeglustumine avaldaks kindlasti negatiivset mõju maailmamajandusele. Siiski on lääneriikidel vahendeid, mis võivad parandada seda kahju, mida neile on põhjustanud Hiina merkantilism," ütles Duesterberg.
#000015
Meedia: Türgi ei olnud sajandi maavärinaks valmis
#000019
Saks: Venemaa suur pealetung käib juba mõnda aega
#000022
President annab tänavu 167 riiklikku teenetemärki
#000028
Reznikov: Venemaa suurpealetung võib alata juba veebruaris
#000031
Times: Kreml muretseb, et marurahvuslased võivad teha riigipöörde
#000033
"Terevisioon" ootab saatesse uusi muusikuid
#000047
Kohtla-Järve linnavalitsus sai paika vaid üheksa poolthäälega
#000049
Ministeerium arutab lisapuhkepäevade teemat tööandjate ja ametiühingutega
#000050
Rootsi peaminister: oleme valmis arutelu jätkamiseks Türgiga
#000052